*Projekts*

Latvijas Republikas ministru kabinets

2017. gada \_\_.\_\_\_\_\_\_\_\_ Noteikumi Nr .\_\_

Rīgā (prot. Nr. \_\_.\_\_§)

**Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi”**

*Izdoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu*

Izdarīt Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (Latvijas Vēstnesis, 2016, 116. nr.) šādus grozījumus:

1. Izteikt 22. punktu šādā redakcijā:

“22. Pasākuma ietvaros šo noteikumu 13.3. apakšpunktā minētajam finansējuma saņēmējam, pamatojoties uz investoru pamatotu apmācību pieprasījumu, tiek atbalstītas to komersantu apmācības, kuri izstrādā produktus vai tehnoloģijas kādā no viedās specializācijas stratēģijā noteiktajām specializācijas jomām vai nozares identificētā jaunā konkurētspējas nišā. Tiek atbalstītas arī svešvalodas, izņemot krievu un angļu valodas, apmācības.”

1. Papildināt noteikumus ar 33.1.1.3. apakšpunktu šādā redakcijā:

“33.1.1.3. nodarbināto darba samaksa apmācību norises laikā šo noteikumu 13.3. apakšpunktā minētajam projekta iesniedzējam.”

1. Izteikt 37. punktu šādā redakcijā:

“37. Šo noteikumu 13.1. un 13.2. apakšpunktā minētais projekta iesniedzējs projektu var īstenot līdz 2020. gada 31. decembrim.”

1. Papildināt noteikumus ar 37.1 punktu šādā redakcijā:

“37. 1 Šo noteikumu 13.3. apakšpunktā minētais projekta iesniedzējs projektu var īstenot līdz 2023. gada 31. decembrim.”

1. Papildināt noteikumus ar 47.1 un 47.2 punktu šādā redakcijā:

“47.1 Finansējuma saņēmējs apmācību sniedzējam un apmācītajam komersantam un pašnodarbinātajai personai izsaka brīdinājumu un lemj par attiecīgo apmācību izmaksu atzīšanu par neatbilstoši veiktām, ja kāda no Eiropas Savienības fondu vadībā iesaistītajām institūcijām vai finansējuma saņēmējs konstatē jebkuru no šādiem gadījumiem:

47.11. apmācību sniedzējs nav sniedzis apmācības komersantam atbilstoši sadarbības iestādē iesniegtajā apmācību grafikā norādītajai apmācību tēmai;

47.12. apmācību sniedzējs nav sniedzis apmācības komersantam sadarbības iestādē iesniegtajā apmācību grafikā norādītajā vietā;

47.2 Ja kāda no Eiropas Savienības fondu vadībā iesaistītajām institūcijām vai finansējuma saņēmējs atkārtoti konstatē jebkuru no šo noteikumu 47.1 punktā minētajiem gadījumiem, sadarbības iestāde par konstatēto informē visus pasākuma finansējuma saņēmējus un finansējuma saņēmēji turpmāk neslēdz līgumus par apmācību veikšanu ar attiecīgo apmācību sniedzēju vai apmācāmo komersantu un pašnodarbināto personu.”

1. Izteikt 58. punkta ievaddaļu šādā redakcijā: 58.3.1. un 58.3.2. apakšpunktu šādā redakcijā:

“58. Maksimālā pieļaujamā finansējuma intensitāte no projekta kopējām attiecināmajām izmaksām gala labuma guvējiem un finansējuma saņēmējam ir šāda:”

1. Izteikt 58.3.1. un 58.3.2. apakšpunktu šādā redakcijā:

“58.3.1. vidējiem komersantiem – 60% no ārpakalpojumu izmaksām bez pievienotās vērtības nodokļa un 100% no ārpakalpojuma izmaksu pievienotās vērtības nodokļa daļai, kuru maksā šo noteikumu 13.3. apakšpunktā minētais finansējuma saņēmējs;

58.3.2. lielajiem komersantiem – 50% no ārpakalpojumu izmaksām bez pievienotās vērtības nodokļa un 100% no ārpakalpojuma izmaksu pievienotās vērtības nodokļa daļai, kuru maksā šo noteikumu 13.3. apakšpunktā minētais finansējuma saņēmējs.”

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

28.07.2017 14:27

U.Rogule-Lazdiņa

67013002, Una.Rogule-Lazdina@em.gov.lv